شاعیر فائیق بالابَی لی 1964-جو ایل فئورالین 23-ده جلیل آبادرایونوندا آنادان اولوب. "ائه آیریلیق, نه یامانسان" (1993), "کَسیلمه ین هَیجان فیتی" (2003), "سنه یازیلان شعیرلر" (2005), "بوردا داریخماق اولماز" (2008), "یاشیل یوخولو دنیز" (2010), "یاخین اوزاق ائلازیخ" (2011) کیتابلارینین مولیفی دیر.
آخار.آذ فائیق بالابَی لینین ایکی شعیرینی تقدیم ائدیر:
داها ییغیش گل, من ده کؤچورم
اوغلومون, دوستومون, قوُنوم قونشونون
چیینینه قونموشام, کنده کؤچورم
گل, باشینا بیر قارا اؤرپه ک سالیب, گل
گل, منی سنین کیمی هئچ کس آغلاماز...
آناما یازیغیم گلیر
دؤزمه ک چتیندیر
نه نامرد اوغولام
خوش گون وئرمه دیم
او یازیق آروادا
اَلی اوره یینین اوستونده دوستاق
ائله گؤزلرینه یاش گتیریم, یاش
اَلینی گؤی اوزو ساخلایاممادی
دوستلارین, اوغولون چیگینلرینده
کَنده گئتمه ییمله, یازیق آروادیم
تانریدان باشینا داش گتیردیم, داش
او اؤز گونونه, دردلی قلبینه
آغلاییب, بالاسی نین کَفین-دَفنینی
گؤزونون یاشیندا غوسول ائده جک...
سن ایسه دایانما, گل منی آغلا...
قیزیمین "آی آتا" دئییب سوسماسی
بولودون گؤزونو قیرپماغی کیمی...
سئل- سو آپاراجاق کَندین یولونو
تورپاق قوربانینی جانینا آلار
سئوینه ر خَزینه تاپماسی کیمی
آغی سؤیلییه جک کَند آروادلاری-
آمما هئچ کی منی سن تک آغاماز
سینمه چوخ دویون چوخ داغ سیخیلیب
یاراسی قان وئرن شهید کیمی یم
هامی نین بارمیغی آغزیندا کیلید
گئچمیش نصیحت, اؤیود کیمی یم
گل منی بیر آغیز تک اؤزون آغلا
گؤرمورسن؟...
باشقا نه اولا بیلر آخی
ائله, دوز گؤروبسن
سن گؤردویونو
ائله کؤرپه لیکدن غم ایچینده یم-
آنامین لایلاسی گؤزو یاشلیدی
ؤرمورسن, بوسبوتون نم ایچینده یم؟
باشقا نه اولا بیلر آخی
من تانری سئوگیسینه هئچ سیغینمادیم.
منیم سئودیکلریم سئومیر کی منی-
اَلیندن توتماغا کیمسَم قالماییب
اَلیمدن توتانلار گؤر نه قَدداردی.
اوره یینه باشقا هئچ نه گلمه سین
من بو مملکتین قارا داشییام
دوغما بیلدیکلریم مندن کوسمه سین
بیر ایستی اوجاق یوخ کونجده, بوجاقدا
یانسین کوُرون-کوُرون منی ایسیتسین-
من آجی روزگارلا قارشی-قارشییام.
نفسی بَسیمدیر بالالاریم
آدی اوستومده دیر قاردلاشلاریمین
آدینی دیلیمین اوجوندا گؤردوم
منی تانیمایان دوغمالاریمین.
توپورسم, آدلاری سوروشوب دوشَر
دیلیمین اوجونداد آیاغیم آلتا
آرزلری یانیمدان اوزاقلاشارلار.
ائله سن دئینده, سن گؤردویونو
ایچیرم دردیمی شراب عوضی
دیزیمی اَلیمله قوجاقلاییرام
یوخدور اوره ییمین باشقا هَوسی.
ایچمک ایسته ییرم ساباحا کیمی
آنامین گؤزونون یاشینی هر گون
ایختییار اَلی قوینوندا
دایانیب قارداشدان, باجیدان کوسکون-
یولومو گؤزله ییر- اَلی قوینوندا.
اَلینین قاباری باخ, اوره ییمین
داماری کیمیدیر, قارما-قاریشیق
من اوشاق واختیندان ایستی قانلییام
غمله آنلاشیریق, دوغمالاشیریق-
درد منه دوغمادی غم ایچینده یم
آنامین لایلاسی منی آغلادیب
گؤرمورسن بوسبوتون نم ایچینده یم؟!
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab azb_Arab azb_Arab